*KESO-tiedote / huhtikuu 2016*

Tervehdys kaikille!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kevät etenee hurjaa vauhtia, aurinkoiset päivät lupaavat jo kesän tuloa!

KESO-verkostolle kevään aikana vielä tarjolla olevat koulutukset löydät KESO:n sivuilta koulutukset alasivulta (<https://peda.net/hankkeet/ksosaava/keso/koulutukset>).

# Routarinne kouluttaa vuorovaikutustilanteista

**Vuorovaikutus haasteellisissa opetustilanteissa 18.5.2016 klo 8.30-11.30**

Koulutuspäivä antaa ideoita ja keinoja vuorovaikutustilanteiden mielikuvituksekkaisiin ratkaisuihin haasteellisissa kasvatus- ja opetustilanteissa. Näe, kuule ja ymmärrä vuorovaikutuksen voima. Vuorovaikutustilanteiden monitoimimies Simo Routarinne valloittaa yleisön aidolla ja välittömällä tyylillään. Huumoria ei koulutuspäivän aikana unohdeta!

**Kouluttaja:** Vuorovaikutusmuotoilija Simo Routarinne

**Paikka:** Jyväskylän kansalaisopiston luentosali 1 (Vapaudenkatu 39 - 41 Jyväskylä)

Koulutuksessa vielä muutama paikka vapaana! Ilmoittautumiset viimeistään 2.5.[täältä.](https://www.kesayliopistopalvelut.fi/jyvaskylankesayliopisto/course.php?l=fi&t=3258)

# Ideapäivä 4.11.2016

Keski-Suomen Osaavan vapaan sivistystyön Ideapäivä järjestetään pe 4.11.2016. Päivämäärä kannattaa laittaa kalenteriin jo nyt! Tapahtuma tulee olemaan aiempia vuosia merkittävämpi, sillä ohjelmassa huomioidaan Osaava -hankkeen päättyminen 2017.

# Kuukauden runot

Oletko lukenut runot: *Akan kaipuu* tai *Korva tämän elämän kyljessä*? Runot kertovat aikansa kuvista, ja ovatpa ne hyviä ajatuksen herättäjiä arkisen aherruksen tiimellyksissä.

Tutustu KESO:n sivuilla julkaistuihin kuukauden runoihin osoitteessa: <http://keso3ilo.blogspot.fi/>

*KESO-verkoston puolesta,*

*Kati Koskiniemi*